# Teadmussiirde koha loomine

Teadmussiirde koha loomine on programmis osalemise eeltingimus. Koha loomisega peaksite läbi mõtlema ja sõnastama, keda te soovite programmi raames enda juures näha ning mida ja kuidas ta seal tegema hakkaks. Teadmussiirde kohad avalikustatakse üliõpilastele alates aprillist. Seejuures konkureerite teiste programmis osalevate partneritega, kes on samuti oma kohad välja pannud.

Mida teadmussiirde koha sõnastamisel ja vormistamisel silmas pidada? Arvestage, et kirjeldused avalikustatakse [visuaalselt sarnastena](https://cs.ut.ee/et/sisu/positsioonid). Lisaks tekstile saab kaasa panna lingi ühele pildile/videole.

**Osalemise soovist anna teada hiljemalt 31. jaanuariks.**

**Teadmussiirde kohtade** **kirjelduste esitamise tähtaeg on 1.–15. aprill 2024 ning need tuleb saata programmijuht Edith Viirlaiule (****edith.viirlaid@ut.ee****) Wordi- või Google Docs-formaadis.**

Koha kirjeldus peab sisaldama järgmist:

|  |  |
| --- | --- |
| **Teema** | **Selgitus** |
| Ettevõtte/asutuse üldinfo | Nimi, märksõnad tegevusvaldkonnast, link kodulehele |
| Tutvustav/sissejuhatav lõik | ~200 tähemärki |
| Pilt/video | Soovi korral lisada link pildist/videost, mis organisatsiooni, kultuuri vms tutvustaks! |
| Korralduslik info:* asukoht
* kui palju eeldab koostöö füüsilist kohalolu vs distantsilt töötamise võimalust
* Keelenõuded (eesti/inglise/emb-kumb/mõlemad)
 | Tuleb arvestada, et tudengitel on (eriti programmi esimeses pooles) vaja läbida veel teatud määral õppeaineid ja seepärast peavad nad olema regulaarselt Tartus. Kui programm eeldab viibimist mujal kui Tartus, siis sõltub tudengi valmidusest sõita regulaarselt näiteks Tallinna ja Tartu vahet – nt Tallinnast pärit tudengil ei ole nii keeruline Tallinnas ettevõttes kohal olla. Reisimisega kaasnevad kulud peaks katma partnerorganisatsioon. Kui on mitu kontorit/asukohta, kus tudeng saaks töötada, siis märgi need kindlasti kirjeldusse. |
| Eelduslikud ülesanded | Mida konkreetsem/spetsiifilisem, seda parem. Samas ei tasu anda lubadusi, mis hiljem suure tõenäosusega ei täitu. |
| Eelduslikud uurimisteemad magistritööks | Mida konkreetsem/spetsiifilisem, seda parem. Samas ei tasu anda lubadusi, mis hiljem suure tõenäosusega ei täitu. |
| Ootused kandideeriva tudengi oskuste ja teadmiste kohta | Näiteks:* tunneb end mugavalt……;
* valmidus töötada ……;
* baasteadmised ……..;
* hea meeskonnatööoskus;
* …
 |
| Ettevõttepoolne juhendaja | Nimi, roll organisatsioonis |
| Miks peaks üliõpilane valima selle koha? | <500 tähemärkiSiin on teie võimalus särada! |
| Kandideerimistingimused | Mõelge esimese kandideerimisvooru tarvis välja kuni neli küsimust, millele tahaksite, et tudengid kandideerides kirjalikult/videos vastaksid.Samuti kirjeldage, mis ootab eest tudengit teises kandideerimisvoorus: vestlus kohapeal, virtuaalne intervjuu, sobivustest? |

# Üliõpilaste kandideerimise ajakava 2024. a sügisel

|  |  |  |
| --- | --- | --- |
| **Etapp** | **Mis toimub?** | **Periood****(2024. a)** |
| **I kandideerimisvoor** | Üliõpilased saavad kandideerida kuni kahele positsioonile. Kontrollitakse kandidaatide sobivust positsioonidele. | alates 1.11 kuni 29.11 |
| **Partneritele edastatakse kandidaatide info** | Programmijuht saadab partneritele kandideerinud üliõpilaste CV-d, akadeemilised profiilid, vastused kuni neljale partneri poolt püstitatud küsimusele.  | kuni 6.12 |
| **II kandideerimisvoor** | Partnerid korraldavad oma sisemise kandideerimisprotsessi. | 12.12–31.12 |
| **Lepingute sõlmimine** | Kui leitakse sobiv kandidaat, siis sõlmime kolmepoolse lepingu. Kui kandidaati ei leita, siis partneril rohkem kohustusi ei ole ning selleks korraks on protsess läbi.Teadmussiirdemagistrantuuri käigus loodava intel-lektuaalse omandi kuuluvuse mudelid:  1. Üliõpilane on praktikal ettevõttes ja sooritab praktika raames oma magistritööd, täidab praktikakohas ettevõtte poolse juhendaja poolt antud ülesandeid ja/või kasutab ettevõtte infrastruktuuri. Kasutab ettevõttes loodud tulemusi ja/või ettevõttele kuuluvat oskusteavet magistritöös. Ettevõttes loodud tulemuste varalised õigused saab üliõpilane loovutada ettevõttele.  Üliõpilane ei osale ülikooli arendusprojektides ega saa muul moel (juhendaja kaudu) magistritöö sisendiks ülikoolile kuuluvat intellektuaalomandit (oskusteavet, tarkvara vms).   Lõputöös ei sisaldu ülikoolile kuuluvat intellektuaalset omandit. Üliõpilasele kuuluvad lõputöö kui teose autoriõigused, lõputöö võib sisaldada ettevõttele kuuluvat ärisaladust. Lõputöö kaitsmise võib olla kinnine ja lõputöö avaldamine piiratud ettevõtte poolt määratud tähtajal.   2. Üliõpilane on praktikal ettevõttes, täidab praktikakohas ettevõtte poolse juhendaja poolt antud ülesandeid ja/või kasutab ettevõtte infrastruktuuri. Üliõpilane osaleb magistriõpingute raames ka Ülikooli arendusprojekti(de)s või kasutab magistritöös ülikoolile kuuluvat intellektuaalomandit (oskusteave, tehnoloogia kirjeldus, tarkvara jms). Ülikooli uurimisprojektides loodud tulemuste varalised õigused loovutab üliõpilane ülikoolile. Lõputöös võib sisalduda nii ülikoolile kui ka ettevõttele kuuluvat intellektuaalomandit.   Juhul, kui tegemist on ülikooli ja ettevõtte ühise intellektuaalomandiga, lepivad ülikool ja ettevõte kokku ühise intellektuaalomandi proportsioonides ja haldamises.    Tööstusmagistrantuuri käigus loodava intellek-tuaalse omandi kuuluvuse mudeli alusel sõlmitakse kolmepoolne leping (praktikakoht, üliõpilane ja ülikool).   | jaanuar |
| **Programmi algus** | Programmi täpne algus lepitakse kokku nii, et see sobiks nii partnerile kui üliõpilasele. | veebruar (2. semester) |